Държавен вестник, бр. 111, 2004 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  111
Наредба за изменение и допълнение на На-
редба № 9 от 2002 г. за изискванията за ка-
чество и контрол на съответствие на пресни
плодове и зеленчуци (ДВ, бр. 42 от 2002 г.)
§ 1. В чл. 2, ал. 2 се добавя второ изречение:
“При изпълнение на служебните си задълже-
ния те се легитимират със служебни карти, изда-
дени от министъра на земеделието и горите.”
§ 2. В чл.3, ал. 2 думите “след тяхното ока-
чествяване” се заличават.
§ 3. В чл. 6, ал. 2 след думата “лица” се доба-
вя “са длъжни да”.
§ 4. В чл. 24 ал. 1 се изменя така:
“(1) Не подлежат на контрол за съответствие
плодовете и зеленчуците от местно производс-
тво, които са предназначени за преработка в
страната.”
§ 5. В чл. 24, ал. 4 думата “които” се заменя
с “като”.
§ 6. Създава се чл. 25а:
“Чл. 25а.(1) Смеси от различни видове пло-
дове и зеленчуци могат да се опаковат в общи
потребителски опаковки, при условие че:
1. са с нетно тегло до три килограма;
2. продуктите са от един и същ клас на качес-
твото, съгласно  приложение № 2 или приложе-
ние № 2а;
3. този начин на опаковане не заблуждава
потребителите.
(2) Върху потребителските опаковки по ал. 1
или върху търговските единици, съдържащи
такива потребителски опаковки, се маркират
данни за:
1. опаковчик и/или експедитор: - наимено-
вание и адрес или кодово обозначение. Когато
се използва кодово обозначение, то се поставя
непосредствено до означението “опаковчик и/
или експедитор” (или съответните съкращения);
2. наименование на видовете продукти, вклю-
чени в опаковката;
3. наименование на сорта или на търговския
тип за всеки един от продуктите, включени в
опаковката, когато тези продукти не са смесе-
ни и за тях се прилагат изискванията за качес-
тво по приложение № 2;
4. страна на произхода на всеки един от про-
дуктите; означението на страната на произхода
се поставя непосредствено до наименованието
на съответния продукт;
5. клас на качество.”
§ 7. В чл. 26, ал. 1, т. 3 думата “и” се заменя
с “и/или”.
§ 8. В чл. 26, ал. 1, т. 4 думите “бруто/нето”
се поставят в скоби.
§ 9. В чл. 27, ал. 1 след думата “опаковката”
се добавя “или маркировката се нанася дирек-
тно  върху самата опаковка”.
§ 10. В  приложение № 1, раздел Б, се добавя
т. 22:
“22. Банани”.
§ 11. Приложение № 2 се изменя така:
“Приложение № 2
към чл. 8
ИЗИСКВАНИЯ ЗА КАЧЕСТВО НА ПРЕСНИ
ПЛОДОВЕ И ЗЕЛЕНЧУЦИ
А-1. Изисквания за качество на артишок
1. Област на приложение
Изискванията за качество на артишок на глави се
отнасят за културните сортове от вида Cynara scolymus
L., предназначени за консумация в прясно състояние.
Наименованията “Poivrade” и “Bouquet” се отна-
сят за млад артишок с конична форма и виолетово
оцветяване.
2. Общи изисквания за качеството
2.1. Минимални изисквания
Главите артишок от всички класове, отговарящи на
определените изисквания за качество, с допустимите
отклонения за всеки клас, трябва да бъдат:
w цели;
w здрави; не се допуска загнил или развален арти-
шок, негоден за консумация;
w чисти, практически без видими странични при-
меси;
w свежи на външен вид, без признаци на увяхване;
w практически без вредители;
w практически без повреди, причинени от вре-
дители;
w без повишена повърхностна влажност;
w без чужд мирис и/или вкус.
Стъблата трябва да бъдат чисто отрязани и да не са
по-дълги от 10 см. Това изискване не се отнася за арти-
шок, опакован на връзки, състоящи се от няколко прис-
тегнати около стеблата глави, както и артишок от сор-
та “Spinoso”.
Развитието и състоянието на артишока трябва да
бъдат такива, че той да може:
w да издържа на транспортиране, товарене и разто-
варване;
w да се доставя на местоназначението в добро със-
тояние.
2.2. Класификация
Артишокът се класифицира в три класа на ка-
чество.
2.2.1. Клас “Екстра”
Артишокът от този клас трябва да бъде с най-висо-
ко качество. Той трябва да притежава всички основни
характеристики, типични за сорта и/или търговския вид.
Централните му прицветници трябва да бъдат добре
затворени за съответния сорт.
Артишокът трябва да бъде без дефекти. Допускат
се съвсем незначителни дефекти по кожицата на приц-
ветниците при условие, че те не влошават общия вън-
шен вид на продукта, качеството, неговата съхраняе-
мост и търговския вид в опаковката.
Каналите в основата им трябва да бъдат без призна-
ци на начална дървесинност.
2.2.2. Клас I
Артишокът от този клас трябва да бъде с добро
качество. Той трябва да притежава всички основни
характеристики, типични за сорта и/или търговския вид.
Централните му прицветници трябва да бъдат добре
затворени за съответния сорт.
Допускат се следните незначителни дефекти при
условие, че те не влошават общия външен вид на про-
дукта, качеството, неговата съхраняемост и търговс-
кия вид в опаковката:
w незначителни дефекти във формата;
w незначителни дефекти, причинени от измръзване
(напуквания);
w съвсем незначителни набивания.
Каналите в основата им трябва да бъдат без призна-
ци на начална дървесинност.